Mateo
10 E ico aitile abasambi bakwe ikumi na babili (12) no kubapeela amaka ya kufumya imipashi yakowela,+ pa kuti baleifumya no kuundapa amalwele yonse ne ntenda shalekanalekana.
2 Aya e mashina ya batumwa+ ikumi na babili (12):+ Uwa kubalilapo ni Simone uwitwa Petro,+ na Andrea+ munyina; na Yakobo na Yohane munyina, abana ba kwa Sebede;+ 3 Filipi na Bartolomeo;+ Toma+ na Mateo+ kasonkesha wa misonko; Yakobo mwana Alfeo,+ na Tadeo; 4 Simone uwacincila,+ na Yuda Iskariote, uwaishilemufutuka.+
5 Yesu atumine abe kumi na babili (12), no kubeba ati:+ “Mwiya mu musebo wa bena fyalo, kabili mwi-ingila mu musumba wa bena Samaria;+ 6 lelo muleya ku mpaanga ishaluba isha mu ng’anda ya kwa Israele.+ 7 Ilyo muleya, mulebila amuti, ‘Ubufumu bwa mu muulu nabupalama.’+ 8 Muleposha abalwele,+ mulebuusha abafwa, muleposha aba fibashi, mulefumya ifibanda. Mwapeelwe fye ubupe, na imwe mulepeela fye.+ 9 Mwisenda golde nelyo silfere nelyo umukuba mu fikwama fya mu mishipi,+ 10 nelyo icola ca fya kulya fya pa lwendo, nelyo ifya kufwala fya mu kati fibili, nelyo ni ndyato nelyo inkonto; pantu umubomfi alilinga ukumupeela ifya kulya.+
11 “Mu musumba onse nelyo umushi umo mwaingila, fwayenimo umuntu uulefwaya ukumfwa, kabili e ko mwikale mpaka mukafumemo.+ 12 Ilyo muleingila mu ng’anda, posheni aba muli iyo ng’anda;13 kabili muli iyo ng’anda nga muli abalefwaya ukumfwa, umutende wenu ube pali yena;+ lelo nga tamuli, umutende wenu ubwelele kuli imwe. 14 Konse uko umuntu ashimupokelele nelyo ukukutika ku mashiwi yenu, pa kufuma muli ilya ng’anda nelyo uyo musumba, kunteni ulukungu ku makasa yenu.+ 15 Ndemweba icine cine nati, Cikaba eyefilya ku misumba ya Sodomu+ na Gomora pa Bushiku bwa Bupingushi ukucila uyo musumba.+
16 “Moneni! ndemutuma nge mpaanga mu mimbulu;+ kanshi mufwile ukuba abacenjela nge nsoka+ lelo aba kaele nge nkunda.+ 17 Mulecenjela ku bantu;+ pantu bakamutwala ku filye,+ kabili bakamufopaula+ mu masunagoge* yabo.+ 18 Na kuba, bakamutwala pa ntanshi ya balashi ne shamfumu+ pa mulandu wandi, pa kuti mube inte+ kuli bena e lyo na ku bantu ba mu calo. 19 Lelo ilyo bamutwala, mwikasakamikwa pa nshila mukalandilamo ne co mukalanda; pantu mukapeelwa ifya kusosa muli ilya ine nshita;+ 20 pantu te imwe mukalalanda, lelo mupashi wa kwa Shinwe e ukalalandila muli imwe.+ 21 Kabili, munyina+ akapeela munyina ku kwipaiwa, na wishi akapeela umwana, na bana bakemina abafyashi no kubepaisha.+ 22 Kabili abantu bonse bakamupata pa mulandu we shina lyandi;+ lelo uwashipikisha ukufika na ku mpela, e ukapusuka.+ 23 Ilyo bamucusha mu musumba umo, fulumukileni kuli umbi;+ pantu ndemweba icine cine, nati, tamwakapwishe ukushinguluka+ imisumba ya Israele ninshi Umwana wa muntu aisa.+
24 “Umusambi tacila kasambilisha wakwe, no musha na o tacila shikulu wakwe.+ 25 Calilinga umusambi ukuba nga kasambilisha wakwe, no musha ukuba nga shikulu wakwe.+ Nga abantu beta umwine wa ng’anda abati Beelsebuli,*+ nga aba mu ng’anda yakwe bena bakabeta shani?26 E ico mwilabatiina; pantu takuli icafiswa icishakeshibikwe, nangu inkama iishakasokoloke.+ 27 Ifyo namweba mu mfifi, filandileni apali ulubuuto; kabili ifyo mwaumfwa mu kantepentepe, fibilishisheni pa mitenge.+ 28 Kabili mwilatiina+ abengamwipaya lelo abashingamupoka isubilo lya kuba no mweo; lelo muletiina Lesa+ uwingamulofesha mu Gehena.*+ 29 Bushe tabashita inseba shibili mu kandalama akanono sana?+ Na lyo line takuli nangu lumo ulwingapona pa nshi ukwabula Shinwe ukwishiba.+ 30 Lelo ne mishishi ya ku mitwe yenu yonse yalipendwa.+ 31 E ico mwilatiina: Mwalicindama ukucila inseba ishingi.+
32 “E ico, umuntu onse uwansumina pa menso ya bantu, na ine nkamusumina+ pa menso ya kwa Tata uwaba mu muulu;33 lelo onse uwankaana pa menso ya bantu, na ine nkamukaana+ pa menso ya kwa Tata wa mu muulu. 34 Mwitila naisa ku kuleta umutende pe sonde; nshaisa ku kuleta umutende,+ kano ulupanga. 35 Pantu naisa ku kulekanya umuntu na wishi, no mwana mwanakashi na nyina, no mukashana waupwa na nafyala.+ 36 Cine cine, abalwani ba muntu bakaba aba mu ng’anda yakwe. 37 Uwatemwa wishi nelyo nyina ukucila ine, talingile ukuba umusambi wandi; kabili uwatemwa umwana mwaume nelyo umwana mwanakashi ukucila ine, talingile ukuba umusambi wandi.+ 38 Kabili onse uushisenda icimuti cakwe ica bucushi no kunkonka, talingile ukuba umusambi wandi.+ 39 Uufwaya ukucingilila umweo wakwe akafwa, no wafwila pa mulandu wandi akaba no mweo.+
40 “Uwapokelela imwe, ninshi apokelela na ine, no wapokelela ine, ninshi apokelela no wantumine.+ 41 Uwapokelela kasesema pa mulandu wa kuti ni kasesema, akapokelela icilambu ca kwa kasesema,+ kabili uwapokelela umulungami pa mulandu wa kuti mulungami, akapokelela icilambu ca mulungami.+ 42 Kabili onse uwapeela umo pali aba abanono kapu fye ya menshi ayatalala pantu musambi, ndemweba icine cine nati, takapanye icilambu cakwe.”+
ayr_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn